ai4bharat/Pralekha huggingface dataset:
وزارت دفاع
بھارتی بحریہ کے سربراہ کا سیشلز کا دورہ
جنوب مغربی بحر ہند کے علاقے کے اپنے دورے کو جاری رکھتے ہوئے بحریہ کے عملے کے سربراہ ، بھارتی بحریہ، ایڈمرل آر ہری کمار نے21 سے 23 اپریل 2022 تک سیشلز کا دورہ کیا۔
اپنے دورے کے دوران انہوں نے جمہوریہ سیشلز کے عزت مآب صدر جناب واول رامکالوان، عزت مآب وزیر خارجہ اور سیاحت کے وزیر جناب سلویسٹر راڈیگونڈے اور سیشلز دفاعی فورسز  کے چیف آف ڈیفنس فورس  بریگیڈیئر مائیکل روزیٹ کے ساتھ میٹنگ کی۔ میٹنگ میں باہمی دلچسپی کے وسیع مسائل بشمول بحر ہند کے علاقے میں بحری سکیورٹی اور دوطرفہ دفاعی تعاون کو مزید مضبوط بنانے کے طور طریقوں کا احاطہ کیا گیا۔ بحریہ کے عملے کے سربراہ نے دو طرفہ ہائیڈرو گرافک تعاون پر مفاہمت نامے کے تحت ہندوستان کے نیشنل ہائیڈروگرافک آفس  کے ذریعہ تیار کردہ پورٹ وکٹوریہ کا نیویگیشن چارٹ پیش کیا۔
سیشلز کی دفاعی فورسز کی مختلف یونٹوں کے دوروں اور قیادت کے ساتھ بات چیت کے دوران بحریہ کے عملے کے سربراہ نے 02-2001 میں سیشلز کی حکومت کے بحریہ کے مشیر کے طور پر اپنے تجربات کو یاد دلایا اور بحری صلاحیتوں کی ترقی کے ساتھ ساتھ ان کے ترقی پسند نقطہ نظر پر سیشلز دفاعی فورسز کی تعریف کی۔ انہوں نے بحر ہند میں بحری سلامتی کے حوالے سے دونوں ممالک کی طرف سے باہمی تعاون کی اہمیت پر بھی روشنی ڈالی۔ اس تناظر میں بھارتی بحریہ کے سربراہ نے گوا میری ٹائم کنکلیو، میلان اور انڈین اوشین نیول سمپوزیم  میں سیشلز کی فعال شرکت کی دل کی گہرائیوں سے تعریف کی۔ اس سے قبل سی ڈی ایف، سیشلز نے فروری 2022 میں وشاکھاپٹنم میں میلان-22 میں شرکت کی تھی۔
سی ڈی ایف نے ایس ڈی ایف ہیڈ کوارٹر میں بھارتی بحریہ کے سربراہ کے لئے ایک ظہرانے کی میزبانی کی، جبکہ ایس ڈی ایف کی قیادت نے بھارتی بحریہ کے جہاز شاردا پر ایک استقبالیہ میں شرکت کی، جس کی میزبانی جنرل دلبیر سنگھ سہاگ ، سیشلز میں بھارتی ہائی کمشنر اور بحریہ کے عملے کے سربراہ نے مشترکہ طور پر کی تھی۔ 2021 میں بھارتی شپ یارڈ  سے حاصل کردہ کوسٹ گارڈ جہاز زوروسٹر کی حفاظت کے بعد آئی این ایس شاردا فی الحال سیشلز میں ہے۔ آئی این ایس شاردا میلان-22 اور گارنٹی ریفٹ میں شرکت کے لیے بھارت میں اس کی حالیہ تعیناتی کے بعد واپس سیشلز پہنچا ہے۔ سی ڈی ایف نے بھارت میں زوروسٹر کی پیشہ ورانہ مرمت اور جدید کاری کے لئے انتہائی احترام کا اظہار کیا اور بھارتی بحریہ کی طرف سے فراہم کردہ شاندار تعاون کے لئے بھارتی بحریہ کے سربراہ کا شکریہ ادا کیا۔ اس کے علاوہ انہوں نے 14 اپریل 2022 کو زوروسٹر کے عملے کے ایک رکن کا بھارتی بحریہ کے ہیلی کاپٹر کے ذریعے سمندر سے فوری طبی انخلاء کا شکریہ ادا کیا۔
سیشلز میں بھارتی بحریہ کے سربراہ کی بات چیت نے دوطرفہ دفاعی مصروفیات کے پیمانے اور دائرہ کار میں مزید ترقی کا ایک امید افزا راستہ طے کیا، جس کی بنیاد ساگر  نیز بھارت کے وزیر اعظم کے ذریعے بیان کردہ 'فائیو ایس' یعنی سمان  - سمواد  - سہیوگ  - شانتی  اور سمردھی ، کے وژن کے اصولوں پر رکھی گئی ہے۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 102
سائنس اور ٹیکنالوجی کی وزارت
ٹکنالوجی کے اختراع ہب سے بھارت کے سائبر سکیور مستقبل کی جانب راستہ ہموار ہو رہا ہے
نئی دہلی،27 مئی ، 2022/ دوارکا میں بھارت کی قومی شاہراہوں کی اتھارٹی کے صدر دفتر میں نصب کئے گئے نگرانی کے نظام سے اس کے نیٹ ورک میں سبھی کمپیوٹروں کی صحت، نیٹ ورک کے اندر نظام میں کسی طرح کی خرابی یا کام کاج میں خرابی کے پروگرام پر لگاتار نظر رکھی جارہی ہے ۔
2021 ،میں نصب سی 3 آئی وازرا کے عنوان سے سیکیورٹی آپریشن سینٹر نے ملک بھر کی شاہراہوں کی نگرانی کرنے والے کمپیوٹرز کی حفاظت کی ہے اور ممکنہ خطرات سے آگاہ کیا ہے۔
سی 3 آئی وازرا ریئل ٹائم ایونٹ کو جمع کر کے نگرانی فراہم کرتا ہے ، اور اختتامی پوائنٹس سے لاگ فیڈز، نیٹ ورک اور انٹرنیٹ سے پیکٹ ڈیٹا اور ان فیڈز کو خطرے کی انٹیلی جنس پیدا کرنے اور تنظیم کی نیٹ ورک سیکیورٹی کو یقینی بنانے کے لیے پروسیس کرتا ہے۔ اس حل کے رد عمل میں کارکردگی میں اضافہ، سکیورٹی کی خلاف ورزیوں کا کم اثر، بہتر رپورٹنگ اور نوٹیفکیشن، لاگ انالیسس برقرار رکھنا ہے۔
ایس او سی کو جو ملک میں مکمل طور پر اوپن سروس اجزاء اور انضمام پر مبنی ہے، سائبر فزیکل سسٹمز ٹیکنالوجی اختراع ہب سی 3 آئی ہب نے آئی آئی ٹی کانپور میں قائم کیا تھا جو ملک میں سائبر سکیورٹی پر ایک ریسرچ اور تحقیق کا مرکز ہے۔
گذشتہ دو برسوں کے دوران، ٹی آئی ایچ ، جسے سائنس اور ٹکنالوجی کے محکمے  نے تعاون دیا ہے، نیشنل مشن آن انٹر ڈسپلنری سائبر فزیکل سسٹمز  کے تحت، اہم بنیادی ڈھانچے کی حفاظت ، موبائل آلات کی حفاظت اور بلاک چین پر توجہ مرکوز کی ہے۔ ڈیٹا کی سالمیت اور رازداری کے لیے مبنی یا ڈیجیٹل لیجر پر مبنی حل۔ اس نے سائبر سکیورٹی ڈومین میں اسٹارٹ اپس کو بھی سپورٹ کیا ہے، جس میں کچھ ایسے ہیں جو سی 3 آئی ہب میں تیار کردہ ٹکنالوجی کو مارکیٹ میں لے جاتے ہیں۔
بلاک چین ٹکنالوجی پر مبنی ایک خود مختار شناخت  سسٹم بھی سی 3 آئی ہب نے تیار کیا ہے۔ سیلف – سوویرگن شناخت  ایک ایسی ٹکنالوجی ہے جو صارفین کو اس بات پر مکمل کنٹرول حاصل کرنے کی اجازت دیتی ہے کہ صارف کا ذاتی ڈیٹا کہاں اور کیسے استعمال ہوتا ہے۔ ایس ایس آئی بلاک چین، مطالعاتی ثبوتوں کے نہ ہونے اور ڈیجیٹل دستخط کے ذریعے صارف کو یہ کنٹرول دینے کے لیے ٹکنالوجیز کا ایک مجموعہ استعمال کرتا ہے۔ یہ ڈگریوں، سرٹیفکیٹس اور شناختی ثبوتوں سمیت مختلف قسم کی ذاتی معلومات کو محفوظ طریقے سے ذخیرہ کرنے کے لیے مفید ہے۔
ڈگریاں دینے کے لیے ایک ایس ایس آئی پر مبنی نظام سی 3 آئی ہب میں تیار کیا گیا تھا اور اسے ایک آئی آئی ٹی انکیوبیٹڈ اسٹارٹ اپ سی آر یو بی این کے ذریعے مرکز کی طرف سے تعینات کیا جا رہا ہے۔ وزیر اعظم نے آئی آئی ٹی کانپور کے فارغ التحصیل طلبا کو اس سسٹم کے ذریعے ڈگریاں عطا کیں۔ اس نظام کو ایگنو کی طرف سے پی ایم بال پرسکار اور ڈگریاں دینے کے لیے بھی استعمال کیا گیا ہے۔
سی 3 آئی ہب، سی آر یو بی این کے ذریعے، کرناٹک کے چھ اضلاع میں بلاک چین پر مبنی اراضی ریکارڈ بھی تعینات کر چکا ہے، جسے دوسرے اضلاع تک توسیع دی جائے گی۔
ٹی آئی ایچ فی الحال وزارت مواصلات کے ساتھ اس بارے میں سفارشات مرتب کرنے کے لیے کام کر رہا ہے کہ آخر صارفین کو موبائل فون کے ڈیٹا کے افشا ہونے سے کیسے بچایا جائے اور ساتھ ہی اسمارٹ فونز کی سکیورٹی کا تجزیہ کرنے کے لیے ٹولز تیار کیے جائیں۔ یہ وزارت داخلہ، بجلی کی وزارت ، آر بی آئی، اور یو پی سرکار کے ساتھ سائبر سکیورٹی کی ضروریات کو پورا کرنے کےلیے بھی کام کر رہی ہے۔
کامرس اور صنعت کی وزارتہ
جناب پیوش گوئل نے ڈیجیٹل کامرس  کے لیے اوپن نیٹ ورک کی پیش رفت جائزے کی میٹنگ کی صدارت کی
او این ڈی سی کا منصوبہ ہے کہ وہ کچھ محدود علاقوں میں بیٹا ٹیسٹنگ شروع کرے گا جو صارفین کا ایک نیٹ ورک ہے
او این ڈی سی کو شفاف پالیسیوں اور شکایتوں کے ازالے کے نظام کے ذریعے صارفین کا اعتماد قائم کرنا چاہیے
نئی دہلی،30 اگست، 2022/ کامرس و صنعت صارفین کے امور ، خوراک اور تقسیم عامہ و کپڑوں کی صنعتوں کے مرکزی وزیر جناب پیوش گوئل نے ایک میٹنگ کی صدارت کی۔ نئی دلی میں آج یہ میٹنگ ڈیجیٹل کامرس کے اوپن نیٹ ورک  کی پیش رفت کا جائزہ لینے کے لیے منعقد کی گئی۔
میٹنگ میں بتایا گیا کہ اپریل میں پانچ شہروں میں جب سے ہی آغاز کیا گیا ہے او این ڈی سی ان صارفین کےایک گروپ کی تکمیل کو سمجھنے کے لیے شروع سےآخر تک عمل درآمد کے مقصد سے اس گروپ کے ساتھ آزمائشی اقدام کرتی رہی ہے ۔ او این ڈی سی امید کرتی ہے کہ نیٹ کےبہت سے شراکت دار آنے والے ہفتوں میں 30 سے زیادہ ہو جائیں گے۔ اس کی بنیاد پر او این ڈی سی کا منصوبہ ہےکہ وہ بیٹا ٹیسٹنگ شروع کرے جو کچھ محدود علاقوں میں عام صارفین والا ایک نیٹ ورک ہے۔
جناب گوئل نے کہا کہ نیٹ ورک سے متعلق مختلف ترقیاتی اقدامات جاری رکھتے ہوئے ہمیں یہ بات ذہن میں رکھنی چاہیے کہ او این ڈی سی کا بنیادی مقصد چھوٹے اور غیر ڈیجیٹل تاجر کی مدد کی جائے۔ جس کی مدد اسے ڈیجیٹل بنانے میں کی جائے اور وہ ای کامرس نظام کی طرف سے پیش کیے گئے موقعوں سے فائدہ اٹھائے۔
انہوں نے کہا موجودہ ای کامرس پلیٹ فارم اس لیے مقبول ہوئے ہیں کیونکہ وہ صارف پر متوجہ رہتے ہیں۔
جناب گوئل نے صنعت اور اندرون ملک تجارت کو فروغ دینے کے محکمے کو ہدایت دی کہ وہ سبھی ریاستی سرکاروں کے ساتھ مل کر کام کریں تاکہ او این ڈی سی کے استعمال سے متعلق بیداری میں اضافہ کیا جا سکے۔
جناب گوئل نے اپنی اس خواہش کا اظہار کیا کہ او این ڈی سی بالکل نچلی سطح پر نیٹ ورک پر عمل درآمد کے لیے تاجروں اور صنعت کی ایسوسی ایشنوں کےساتھ سرگرم تعاون کرے۔ انہوں نے کہا کہ ان ایسوسی ایشنوں کےتعاون سے اس سلسلے میں تیز رفتاری کےساتھ پیش رفت کی جا سکتی ہے۔
انہوں نے اس خواہش کا اظہار کیا کہ او این ڈی سی ملک بھر کے چھوٹے کاروباریوں کی حوصلہ افزائی اور مدد کےلیے اسٹارٹ اپ نظام کے ساتھ مل کر کام کریں۔
اس میٹنگ میں ڈی پی آئی آئی ٹی کے سکریٹری جناب انوراگ جین ، ڈی پی آئی آئی ٹی کے ایڈیشنل سکریٹری جناب انل اگروال ، کیو سی آئی کے چیئرمین جناب عادل زینل بھائی ، او این ڈی سی کے ایم ڈی اور سی ای او جناب ٹی کوشی اور مائی گوو کے بانی جناب اروند گپتا نے بھی شرکت کی۔
۔۔۔
ش ح ۔ اس۔ ت ح ۔
U - 9690
(Visitor Counter : 104
نائب صدر جمہوریہ ہند کا سکریٹریٹ
نائب صدر جمہوریہ نے چمولی میں ہوئے حادثہ میں جانوں کے زیاں پر رنج و غم کا اظہار کیا
نائب صدر جمہوریہ جناب جگدیپ دھنکر نے آج اتراکھنڈ کے چمولی میں ہونے والے بجلی کے ایک حادثہ میں جانوں کے زیاں پر گہرے رنج و غم کا اظہار کیا ہے۔ انہوں نے زخمیوں کے جلد صحت یاب ہونے کی دعا بھی کی ہے۔
نائب صدر جمہوریہ نے اپنے ایک ٹویٹ میں کہا؛
’’اتراکھنڈ کے چمولی میں ہوئے حادثہ سے بے حد رنجیدہ ہوں!
حادثہ میں جان گنوانے والے لوگوں کے غمزدہ کنبوں کے تئیں میں اپنی تعزیت کا اظہار کرتا ہوں، ساتھ ہی زخمیوں کے جلد صحت یاب ہونے کی دعا کرتا ہوں۔ ایشور سے پرارتھنا ہے کہ اس دکھ کی گھڑی میں ان کے اہل خانہ کو سنبھلنے کی طاقت فراہم کرے۔‘‘
بجلی کی وزارت
این ٹی پی سی بھارت میں ملازمت کے لئے چوٹی کی 50 کمپنیوں میں شامل
جی پی ٹی ڈبلیو ادارے نے سال 2021 میں ملک کی تعمیر میں اہم رول ادا کرنے والے آجروں میں مقام بنایا
نئی دہلی، 19 جون 2021 :
این ٹی پی سی بجلی کی وزارت کے تحت ایک مہارتن سی پی ایس یو ہے جسے مسلسل 15 ویں سال بھارت میں ملازمت کے لئے بہترین اداروں میں سے ایک کی شکل میں مقام ملا ہے۔
این ٹی پی سی بھارت کے سرفہرست 50 بہترین مقامات میں مسلسل شامل ہونے والی واحد پی ایس یو ہے۔ این ٹی پی سی پچھلے سال کے 47 ویں مقام سے بہتر کارکردگی کا مظاہرہ کرتے ہوئے اس سال 38 ویں مقام پر آگیا ہے۔ اس نے ملک کی تعمیر کے بیچ 2021 میں بھارت کے بہترین آجروں میں اپنی جگہ بنائی ہے۔ سال در سال جی پی ٹی ڈبلیو کے بہترین کام کے مقام کی فہرست میں آنا کمپنی کے کام کرنے کے طریقہ اور ملازمین کے تئیں بہتر نظریقہ کا ثبوت ہے۔
گریٹ پلیس ٹو ورک سرٹیفکیشن سب سے اہم ‘ آجر کی پسند’ کا ثبوت ہے، جسے حاصل کرنے کی کوشش کمپنیاں کرتی ہیں۔ اس سرٹیفکیشن کی دنیا بھر میں ملازمین اور آجروں کے ذریعہ یکساں طور پر منظوری حاصل ہے اور اس کے ذریعہ بہترین کام کرنے کے ماحول ، لوگوں کے زیادہ اعتماد کے معیارات پر پرکھنے کی وجہ سے سرٹیفکیشن کو ‘گولڈ اسٹینڈرڈ’ کی شکل میں بھی منظوری حاصل ہے۔
جی پی ٹی ڈبلیو ادارے نے اپنا تجزیہ این ٹی پی سی کی انسانی وسائل کی روایتوں اور پالیسیوں کے آڈٹ کے ساتھ ساتھ تنظیم کے کام کے کلچر پر ملازمین سے شناخت ظاہر کئے بغیر فیڈبیک، کی بنیاد پر کیا ہے۔ جس میں ملازمین کے اعتماد کا معیار، احترام، غیرجانب داری اور معتبریت ، فخر اورہم آہنگی جیسے پہلو شامل ہیں۔
این ٹی پی سی نے مارچ 2021 میں سی آئی آئی ایچ آر ایکسلی لینس رول ماڈل ایوارڈ بھی جیتا، جو ملک میں پیوپل منیجمنٹ کے شعبے میں اعلیٰ ترین ایوارڈ ہے۔
وزارت دفاع
رکشا منتری جناب راج ناتھ سنگھ نے بنکاک میں اے ڈی ایم ایم۔ پلس کے موقع پر مختلف باہمی ملاقاتیں کیں
رکشا منتری نے امریکہ، تھائی لینڈ، جاپان، آسٹریلیا اور نیوزی لینڈ کے ساتھ دفاعی عہد بستگیوں کو مزید بہتر بنانے پر تبادلہ خیالات کئے
نئی دلّی، 17 نومبر /رکشا منتری جناب راج ناتھ سنگھ چھٹے آسیان ڈیفنس منسٹرز میٹنگ۔ پلس  میں شرکت کی غرض سے تھائی لینڈ کی راجدھانی بنکاک پہنچے ہوئے ہیں۔ رکشا منتری جناب راج ناتھ سنگھ نے اے ڈی ایم ایم۔ پلس کے شانہ بہ شانہ آج امریکی دفاعی سیکریٹری ڈاکٹر مارک ٹی ایسپر، تھائی لینڈ کے نائب وزیر اعظم جنرل پراوت وانگ سوان، جاپان کے وزیر دفاع جناب تارو کونو، آسٹریلیا کی وزیر دفاع محترمہ لنڈا رینالڈس اور نیوزی لینڈ کے وزیر دفاع جناب رون مارک سے دفاعی معاملات پر باہمی تبادلہ خیالات کئے۔ جناب راج ناتھ سنگھ نے باہمی دفاعی تعلقات کا مکمل تفصیلی جائزہ لیا اور بالترتیب ان رہنماؤں سے مستقبل کی بہتری کی عہد بستگی پر تبادلہ خیالات کئے۔
امریکی سیکریٹری برائے دفاع کے ساتھ وزیر دفاع کی یہ پہلی میٹنگ تھی۔ دونوں رہنماؤں نے دونوں ملکوں کے درمیان فروغ پا رہے تعلقات پر اطمینان کا اظہار کیا اور اگلے ماہ واشنگٹن ڈی سی میں منعقد ہونے والی 2+2 میٹنگ کے بارے میں تبادلہ خیالات کیا۔ جناب راج ناتھ سنگھ نے علاقائی سیکورٹی کی صورت حال پر بھی تبادلہ خیالات کیا۔ جناب راج ناتھ سنگھ نے ڈاکٹر مارک ایسپر کے ساتھ انڈو۔ پیسیفک منظر نامے اور بھارت کے نظرئیے پر بھی تبادلہ خیالات کئے۔
تھائی لینڈ کے نائب وزیر اعظم جنرل پراوت وانگ سوان کے ساتھ میٹنگ کے دوران رکشا منتری نے بھارت اور تھائی لینڈ کے درمیان وسیع نوعیت کے باہمی تعلقات پر تبادلہ خیالات کیا۔ رکشا منتری نے تھائی لینڈ کے نائب وزیر اعظم کے 2019 کے آسیان اور اے ڈی ایم ایم۔ پلس کے کامیاب انعقاد کے لئے مبارک باد پیش کی۔ جناب راج ناتھ سنگھ نے حکومت ہند کی ایکٹ ایسٹ پالیسی اور انڈو۔ پیسیفک پالیسی میں آسیان کر مرکزیت کے لئے جنرل پراوت وانگ سوان کی ستائش کی۔
جاپان کے وزیر دفاع جناب تارو کونو واس کے ساتھ بھی رکشا منتری جناب راج ناتھ سنگھ یہ یہ پہلی ملاقات تھی۔ دونوں رہنما اس ماہ کے اواخر میں 2+2 میٹنگ کے سلسلے میں نئی دلّی میں ملاقات کریں گے۔ دونوں رہنماؤں نے بھارت۔ جاپان دفاعی تعاون کو مزید مستحکم کرنے کے لئے تفصیلی تبادلہ خیالات کیا۔ انہوں نے مسلح افواج کے درمیان مشقوں اور دفاعی معاملات پر اطمینان کا اظہار کیا۔
جناب راج ناتھ سنگھ نے آسٹریلیا اور نیوزی لینڈ کے ہم عہدہ وزراء کے ساتھ جاری دفاعی تعاون اور دیگر تعاون کے شعبوں کے سلسلے میں تبادلہ خیالات کیا۔ آسٹریلیا کی وزیر دفاع کا اگلے سال کے اوائل میں رائے سینا ڈائیلاگ کے سلسلے میں نئی دلّی کا دورہ کرنے کی امید ہے۔
اے ڈی ایم ایم۔ پلس میٹنگ آئندہ روز منعقد ہو گی، جس میں 18 اے ڈی ایم ایم۔ پلس ممالک کے وزرائے دفاع حصہ لیں گے۔
۔۔۔۔۔۔
U.5139
(Visitor Counter : 53
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت کووڈ سے بچاؤ کےاب تک 220.66 کروڑ ٹیکے  لگائے جا چکے ہیں ۔
گزشتہ 24 گھنٹے میں 2,780ٹیکے لگائے گئے ہیں۔
ہندوستان میں سردست زیر علاج مریضوں کی تعداد 22,742 ہے۔
فی الحال زیر علاج مریضو ں کی شرح 0.05 فیصد ہے۔
سردست ملک میں شفایابی کی شرح 98.76 فیصد ہے۔
گزشتہ 24 گھنٹے کے دوران 3,752 مریض شفایاب ہوئے ہیں، جس کے بعد شفایاب ہونے والے افراد کی مجموعی تعداد بڑھ کر 4,44,18,351 ہوگئی ہے۔
گزشتہ 24 گھنٹے کے دوران کووڈ کے 1,331نئے معاملات درج کیے گئے ہیں۔
طبی جانچ کے بعد اس بیماری سےمتاثر پائے جانے والے مریضوں کی یومیہ شرح  ہے ۔
طبی جانچ کے بعد اس بیماری سے متاثر پائے جانےوالے مریضوں کی ہفتہ وار شرح  ہے ۔
اب تک کل 92.79 کروڑ ٹیسٹ کئے جا چکے ہیں، گزشتہ 24 گھنٹے میں 1,44,767 ٹیسٹ کیے گئے۔
کوئلے کی وزارت
کوئلہ کی وزارت نے آج تجارتی نیلامی کے تحت کامیابی کے ساتھ مزید کانوں کی نیلامی کا عمل انجام دیا
کوئلہ کی وزارت نے 03 نومبر 2022 کو چھٹے اور 5ویں راؤنڈ کی دوسری کوشش کے تحت کانوں کی تجارتی نیلامی کے لئے کوئلے کی کانوں کی نیلامی کا عمل شروع کیا تھا۔ ان کانوں کی آگے کی نیلامی اور ای نیلامی 27 فروری 2023 کو شروع کی گئی تھی اور ای نیلامی کے دوسرے دن 6 کوئلہ کانیں نیلامی کے لیے رکھی گئی تھیں، جن میں سے 3 کوئلے کی کانیں سی ایم ایس پی کول مائنز اور 3 کول مائنز ایم ایم ڈی آر کول مائنز تھیں۔ کوئلے کی کانوں کی مزید تفصیلات حسب ذیل ہیں:-
- کوئلے کی 5 کانیں مکمل طور پر دریافت شدہ کوئلے کی کانیں ہیں جبکہ کوئلے کی ایک کان جزوی طور پر دریافت شدہ کوئلے کی کان ہے۔
- کوئلے کی ان 6 کانوں کے کل ارضیاتی ذخائر ~ 488 ملین ٹن ہیں۔
- ان کوئلے کی کانوں کے لئے مجموعی پی آر سی 9.4 ایم ٹی پی اے ہے 
دوسرے دن کے نتائج حسب ذیل ہیں:
|
|
نمبر شمار
|
|
کان کا نام
|
|
ریاست
|
|
پی آر سی

|
|
جغرافیائی ذخائر

|
|
لگائی گئی آخری بولی
|
|
فلور پرائس

|
|
حتمی پیشکش

|
|
1
|
|
بنجا
|
|
جھارکھنڈ
|
|
این اے
|
|
50.00
|
|
آسام منرل ڈیولپمنٹ کارپوریشن لمیٹڈ
|
|
4.00%
|
|
21.25%
|
|
2
|
|
براکھاپ اسمال پیچ
|
|
جھارکھنڈ
|
|
0.40
|
|
9.68
|
|
شری ستیا مائنز پرائیویٹ لمیٹڈ
|
|
4.00%
|
|
45.50%
|
|
3
|
|
دہیگاؤں گواری
|
|
مہاراشٹر
|
|
0.50
|
|
162.79
|
|
امبوجا سیمنٹس لمیٹڈ
|
|
4.00%
|
|
5.50%
|
|
4-5
|
|
گارے پالما سیکٹر IV/2
اور گارے پالما سیکٹر IV/3
|
|
چھتیس گڑھ
|
|
7.00
|
|
186.86
|
|
ای-نیلامی جاری ہے
|
|
6
|
|
مرواٹولا
VI
|
|
مدھیہ پردیش
|
|
1.50
|
|
78.99
|
|
ای-نیلامی جاری ہےمرواٹولا VI، گارے پالما سیکٹر IV/2 اور گارے پالما سیکٹر IV/3 کوئلے کی کانوں کے لیے، ای نیلامی کا عمل جاری ہے۔
کام کاج شروع ہونے کے بعد کوئلے کی ان کانوں سے334 کروڑ روپے کی سالانہ آمدنی ہو گی، جس کا حساب کوئلے کی ان کانوں کے پی آر سی پر لگایا گیا ہے ۔ یہ کانیں 1,410 کروڑ روپے کی پونجی سرمایہ کاری کو راغب کریں گی اوراس سے 12,709 لوگوں کو روزگار فراہم کرے گا۔
وزیراعظم کا دفتر
وزیراعظم نے جاپان کے نئے وزیراعظم عزت مآب کیشیدا فیومیو کو مبارک باد پیش کی
وزیراعظم جناب نریندر مودی نے جاپان کے نئے وزیراعظم کے طور پر منتخب ہونے پر عزت مآب کیشیدا فیومیو کو مبارک باد پیش کی ہے۔
ایک ٹوئٹ میں وزیراعظم نے کہا:
’’جاپان کے نئے وزیراعظم عزت مآب کیشیدا فیومیو کو مبارکباد اور ان کے لئے نیک خواہشات۔ میں بھارت۔ جاپان خصوصی اسٹریٹجک عالمی شراکت داری کو مزید مستحکم بنانے اور ہمارے خطے میں اور اس کے باہر امن و خوشحالی کے فروغ کے لئے ان کے ساتھ کام کرنےکا متمنی ہوں‘‘۔
۔۔۔۔۔۔۔۔۔۔۔
ش ح۔ا گ۔ن ا۔

U- 9680
(
کیمیکلز اور فرٹیلائزر کی وزارت
این پی پی اے کے ذریعے جاری کردہ ہدایت کے بعد این – 95 ماسک کے درآمد کاروں / بنانے والوں / سپلائروں کے ذریعے این – 95 ماسک کی قیمت میں کمی کی جا رہی ہے
نئی دلّی ،26 مئی /حکومت نے 13 مارچ ، 2020 ء کو ایک سرکاری نوٹفکیشن کے ذریعے ضروری اشیاء سے متعلق قانون – 1955 کے تحت این – 95 ماسک کو ضروری شئے قرار دیا ہے ۔ اس قانون کے تحت ضروری اشیاء کی ذخیرہ اندوزی اور کالا بازاری قابل تعزیر جرم ہے ۔ این پی پی اے نے آفات کے بندوبست سے متعلق قومی قانون - 2005 کے تحت حاصل اختیارات کا استعمال کرتے ہوئے ضروری اشیاء کی ذخیرہ اندوزی اور کالا بازاری کو روکنے کی خاطر تمام ریاستوں / مرکز کے زیر انتظام علاقوں کی حکومتوں کو ہدایت دی ہے کہ وہ 13 مارچ ، 2020 ء کو جاری کردہ احکامات کے تحت سرجیکل اور تحفظاتی ماسک ، ہینڈ سینیٹائزر اور دستانوں کی مناسب دستیابی کو زیادہ زیادہ سے خردہ قیمت  پر دستیابی کو یقینی بنائیں ۔
ملک میں این – 95 ماسک کی ذخیرہ اندوزی ، کالا بازاری اور ایم آر پی سے زیادہ قیمت وصول کرنے سے متعلق شکایات موصول ہوئی ہیں ۔ اس سلسلے میں این پی پی اے نے تمام ریاستوں / مرکز کے زیر انتظام علاقوں کی حکومتوں کے تحت ریاستی ادویات کے کنٹرولر / خوراک اور ادویات کے انتظامیہ کو مناسب کارروائی کرنے کی ہدایت دی ہے ۔ جیسا کہ خبر دی گئی ہے کہ کچھ ایس ڈی سیز / ایف ڈی ایز کے ذریعے چھاپے مارے گئے ہیں اور ضروری اشیاء کی ذخیرہ اندوزی اور کالا بازاری کرنے والوں کے خلاف کارروائی کی گئی ہے ۔ اس کے علاوہ ، این – 95 ماسک کی قیمت کی حکومت کے ذریعے حد مقرر کئے جانے کے بارے میں بامبے ہائی کورٹ میں مفاد عامہ کی ایک درخواست بھی داخل کی گئی ہے ۔
حکومت ملک میں مناسب مقدار میں این – 95 ماسک کی بلا رکاوٹ سپلائی کو یقینی بنانے کی بھر پور کوشش کر رہی ہے ۔ اس کے لئے حکومت این – 95 ماسک کی بڑی مقدار تھوک قیمتوں پر براہ راست درآمد کاروں / بنانے والوں / سپلائروں سے خرید رہی ہے ۔ این – 95 ماسک کی زیادہ قیمت کے معاملے کو حل کرنے کے لئے این پی پی اے نے قیمتوں میں کمی کی خاطر مداخلت کی ہے ۔ اس سلسلے میں ملک میں مناسب قیمت پر این – 95 ماسک کی دستیابی کو یقینی بنانے کے لئے این پی پی اے نے 21 مئی ، 2020 ء کو تمام درآمد کاروں / بنانے والوں اور سپلائروں کو ہدایت جاری کی تھی کہ وہ غیر سرکاری خریداری کے لئے قیمتوں میں یکسانیت برقرار رکھنے اور مناسب قیمت پر انہیں دستیاب کرائیں ۔ اس کے علاوہ ، این پی پی اے نے ملک میں این – 95 ماسک کی مانگ او سپلائی میں عدم توازن کے پیشِ نظر این – 95 ماسک کی قیمت کی حد مقرر کرنے سے متعلق بامبے ہائی کورٹ میں حلف نامہ داخل کیا ہے ، جس میں این پی پی اے نے تمام درآمد کاروں / بنانے والوں / سپلائروں کو ہدایت دی ہے کہ وہ رضا کارانہ طور پر قیمتوں کو کم کریں ۔
اس دوران این پی پی اے نے آج کے ٹائمس آف انڈیا میں شائع ، اُس خبر کی تردید کی ہے ، جس میں الزام لگایا گیا ہے کہ این پی پی اے نے ماسک کی ، اُس قیمت کو منظوری دی ہے ، جو سرکاری خریداری کی قیمت سے تین گنا زیادہ ہے ۔ حکومت کی خریداری کی قیمت ، جو اُس خبر میں دی گئی ہے ، وہ پوری طرح غلط ، جھوٹی اور گمراہ کن ہے ۔
ایڈوائزری جاری کئے جانے کے بعد بڑے درآمد کاروں /بنانے والوں نے این – 95 ماسک کی قیمتوں میں 47 فی صد تک کی کمی ہے ، جس سے این – 95 ماسک ملک میں قابل برداشت قیمت پر دستیاب ہونے لگے ہیں ۔ جیسا کہ دوسرے درآمد کاروں / بنانے والوں نے خبر دی ہے ، یہ امید کی جاتی ہے کہ حکومت کے مشورے اور عوام کے وسیع تر مفاد میں دیگر درآمد کاروں اور بنانے والوں کے ذریعے بھی این – 95 ماسک کی قیمت کم کی جائے گی ۔
۔۔۔۔۔۔۔۔۔۔۔۔۔۔۔۔۔۔
 
U. No. 2790
(
شمال مشرقی ریاستوں کی ترقی کی وزارت
میزورم کے وزیر اعلیٰ جناب پو زورم تھنگا نے شمال مشرقی خطے کی ترقی کے وزیر سے ملاقات کی
ڈاکٹر جیتندر سنگھ کا کہنا ہے کہ ترقیاتی پروجیکٹوں کے لئے فنڈ کو رکاوٹ نہیں بننے دیا جائے گا
انہوں نے فنڈ کے بروقت اجراء کے لئے تیز رفتاری کے ساتھ یوٹیلائزیشن سرٹیفکیٹ پیش کرنے کو کہا
نئی دہلی،16جنوری 2019؍میزورم کے وزیر اعلیٰ جناب پی زورم تھنگا نے پچھلے مہینے عہدہ سنبھالنے کے بعد قومی راجدھانی کے اپنے پہلے دورے میں شمال مشرقی خطے کی ترقی کے مرکزی وزیر ڈاکٹر جیتندر سنگھ سے آج ملاقات کی ہے۔ انہوں نے ریاست میں ترقیاتی پروجیکٹوں کے بارے میں تبادلہ خیال کیا، جن میں ریاست کے مالیے کے ایک بڑے وسیلے بانس کی کاشت کے علاوہ سڑکوں اور بنیادی ڈھانچے کے سیکٹروں کے پروجیکٹ بھی شامل تھے۔
جناب زورم تھنگا نے ڈاکٹر جیتندر سنگھ پر زور دیا کہ وہ رکے ہوئے ترقیاتی پروجیکٹوں خاص طورپر دور دراز علاقوں تک سڑک کنکٹی ویٹی سے متعلق پروجیکٹوں کی رفتار تیز کرائیں۔ ڈاکٹر جیتندر سنگھ نے کہا کہ ریاستی حکومت بین ریاستی شاہراہوں، ریاستی شاہراہوں اور دیگر دیہی سڑکوں کے نیٹ ورک کے قیام کے لئے ریاستی حکومت شمال مشرقی سڑک سیکٹر ترقیاتی اسکیم سے فائدہ اٹھاسکتی ہے۔
ڈاکٹر جیتندر سنگھ نے یقین دلایا کہ فنڈ کے اجراء میں کوئی بجٹ رکاوٹ نہیں ہوگی اور انہوں نے وزیر اعلیٰ سے کہا کہ اس بات کو یقینی بنایا جائے کہ جو فنڈ شمال مشرقی علاقے کی ترقی کی وزارت اور شمال مشرقی کونسل کے ذریعے ریاست کو پہلے ہی جاری کئے جاچکے ہیں ان کے سلسلے میں یوٹیلائزیشن سرٹیفکیٹ جمع کرائے جائیں۔ ڈاکٹر جیتندر سنگھ نے کہا کہ ریاستی حکومت کو ابھی ان تقریباً 225 کروڑ روپے کو خرچ کرنا ہے، جو موجودہ مالی سال میں ریاست کے لئے مختص کئے گئے تھے۔ حالانکہ اب ہم مالی سال کی آخری سہہ ماہی میں داخل ہوچکے ہیں۔ اس کے علاوہ ریاست موجودہ مالی سال میں مزید 40 کروڑ روپے حاصل کرنے کی اہل ہے۔ شمال مشرقی خطے کی ترقی کے وزیر نے اس بات پر زور دیا کہ نئی ریاستی حکومت کو یوٹیلائزیشن سرٹیفکیٹ وقت پر جمع کرانے چاہئیں ، تاکہ ترقیاتی کاموں کی رفتار تیز ہوسکے۔
میزورم کے وزیر اعلیٰ نے بنگلہ دیش اور میانمار کے لئے بانس کی برآمد کے زبردست امکانات کو اجاگر کیا اور ڈاکٹر جیتندر سنگھ پر زور دیا کہ وہ سرحدی تجارت کھولنے کا اہتمام کریں۔ شمال مشرقی خطے کی ترقی کے وزیر نے کہا کہ ریاستی حکومت کو چاہئے کہ وہ نیشنل بمبو مشن  سے فائدہ اٹھائے ، جس کی منظوری پچھلے سال وزیر اعظم جناب نریندر مودی کی قیادت میں مرکزی کابینہ نے دی تھی۔ انہوں نے کہا کہ این بی ایم زراعت اور کسانوں کی فلاح و بہبود کی مرکزی وزارت کے تحت قائم کی گئی ہے اور اس مقصد کے لئے ایک ویب سائٹ www.nbm.nic.in خاص طورپر بنائی گئی ہے۔
U: 366
(Visitor Counter : 16
شمال مشرقی ریاستوں کی ترقی کی وزارت
مغربی جینتیہ ہلز ضلع، میگھالیہ کے 40 دیہی کمیونٹی کے سہولت کاروں اور کسانوں کا بانس اور اس کے استعمال پر ایکسپوزر وزٹ کم انٹرایکشن پروگرام
نارتھ ایسٹ کین اینڈ بانس ڈیولپمنٹ کونسل ، برنی ہاٹ، گوہاٹی، آسام کے عہدیداروں نے چالیس ولیج کمیونٹی سہولت کاروں  اور مغربی جینتیا ہلز ڈسٹرکٹ، میگھالیہ کے رہنما کسانوں کے ایک گروپ کا خیرمقدم کیا جو "ایکسپوز وزٹ" پر NECBDC آئے تھے۔
ویلج کمیونٹی سہولت کار  اور شمال مشرقی کین اینڈ بانس ڈیولپمنٹ کونسل ، برنیہاٹ، گوہاٹی، آسام میں مغربی جینتیا ہلز ڈسٹرکٹ، میگھالیہ کے رہنما کسان
این ای سی بی ڈی سی کے افسر ڈاکٹر ٹی سی بھویان، کنسلٹنٹ اور ان ہاؤس سائنٹسٹ، جناب انجل گوسوامی، مینیجر،  اور جناب پریہ کمار سنگھ، مینیجر،  نے گروپ سے خطاب کیا اور انھیں مختلف گنے کی اقسام اور بانس کی مصنوعات اور کاریگری کے کام دیکھنے کے لیے این ای سی بی ڈی سی کی سہولیات کا دورہ کرایا۔
ویلج کمیونٹی سہولت کار  اور شمال مشرقی کین اینڈ بانس ڈیولپمنٹ کونسل ، برنیہاٹ، گوہاٹی، آسام میں مغربی جینتیا ہلز ڈسٹرکٹ، میگھالیہ کے رہنما کسان
اس دورے کا مقصد گاؤں کے کمیونٹی سہولت کاروں  اور لیڈ فارمرز کو ان مختلف طریقوں کا مشاہدہ کرانا جن میں گنے اور بانس کو استعمال کیا جا سکتا ہے اور دیہی برادریوں کے لیے روزی روٹی پیدا کرنے کے امکانات کا جائزہ لینا تھا۔
نارتھ ایسٹ کین اینڈ بانس ڈیولپمنٹ کونسل ، برنی ہاٹ، گوہاٹی، آسام میں NECBDC عہدیداروں کی گاؤں کے کمیونٹی سہولت کاروں  اور مغربی جینتیا ہلز ڈسٹرکٹ، میگھالیہ کے رہنما کسانوں کے ساتھ گروپ فوٹو۔